તે સિવાય ભાજપ સામે ધોળકા, પોરબંદર, કુતિયાણા, ડભોઈ, ટંકારા, પ્રાંતિજ, વઢવાણ, નર્મદા, ખેરાલુ, દિયોદર અને માંડવી બેઠકો પર વિરોધ થયો છે. આમ ચારેકોર વિરોધ નો વંટોળ થયો હતો. પણ એક વાત સ્પષ્ટ છે કે ઉમેદવારોનો અસંતોષ પક્ષ માટે નુકશાનકારક સાબિત થઈ શકે છે. નારાજ ઉમેદવાર તે જ બેઠક પર જેને ટિકિટ મળી છે, તેને હરાવવાના પુરા પ્રયત્નો કરે છે, રાજકારણમાં આમ જ થાય છે. અને અંતે પક્ષ હારે છે. જેથી દરેક પક્ષો ઉમેદવારોના નામ નક્કી કરતી વખતે ચોક્કસથી કાળજી લે છે કે વિરોધ ન થાય. પણ નવા ચહેરાને લાવવા માટે જૂના કપાય તે સ્વભાવિક છે. અને જૂના કપાય તે વિરોધ તો કરવાના જ છે. દરેક જૂના ધારાસભ્યોએ સમજી લેવાની જરૂર છે કે નવા અને યુવાને તક આપવી જોઈએ. જે તમારા કરતા વધારે સારુ પર્ફોમન્સ આપી શકે છે. રાજકારણમાં રીટાયર થવાની કોઈ ઉંમર નથી હોતી, 60 વર્ષ પછી પણ ચૂંટણી લડવાની અપેક્ષા રાખવી તે યોગ્ય નથી. ખરેખર તો દરેક પક્ષોએ ચૂંટણી લડવા માટે પણ કોર્પોરેટ સેકટરની જેમ રીટાયરમેન્ટની ઉંમર નક્કી કરવી જોઈએ. જેથી નવા યુવા ચહેરાને તક મળે, અને નવા સુધારા કરી શકાય.